Diari Oficial de la Generalitat Valenciana


Sumari del DOGV 3121, del 13-11-1997 (1997/11352)

DECRET 277/1997, de 4 de novembre, del Govern Valencià, pel qual es cedeix l'ús gratuït a l'Ajuntament de Granja de Rocamora, pel termini de 20 anys, d'un immoble situat al carrer de la Iglesia, número 13.
-------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/11/04/277/dof/vci/html**

### Dades del document

Número de DOGV
:   3121

Data del DOGV
:   13-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11073


Data del document
:   04-11-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

Anàlisi jurídica

3748 DECRET 277/1997, de 4 de novembre, del Govern Valencià, pel qual es cedeix l'ús gratuït a l'Ajuntament de Granja de Rocamora, pel termini de 20 anys, d'un immoble situat al carrer de la Iglesia, número 13. [97/A11594]
  
Mitjançant el Reial Decret 3.196/1983, de 23 de novembre, en matèria de cultura, l'administració de l'estat va transferir a la Generalitat Valenciana l'immoble situat al carrer de la Iglesia, número 13, de Granja de Rocamora.
  
Aquest immoble consta inscrit en l'Inventari General de Béns i Drets de la Generalitat Valenciana com a bé de domini públic, afectat a la Conselleria de Cultura, Educació i Ciència, i figura inscrit en el Registre de la Propietat de Callosa de Segura, al tom 1.075, llibre 33, foli 169, finca 3.329, inscripció segona.
  
L'Ajuntament de Granja de Rocamora ha sol·licitat la cessió gratuïta de l'immoble esmentat per a ser destinat a activitats de caràcter cultural i com a centre polivalent.
  
Davant la situació de deteriorament en què es troba l'immoble i la falta d'ús d'aquest, la Conselleria de Cultura, Educació i Ciència ha sol·licitat la desafectació i ha emés un informe favorable sobre la cessió a l'Ajuntament de Granja de Rocamora.
  
S'ha justificat la utilitat pública i l'interés social de la finalitat per a la qual es destinarà l'immoble.
  
Per això, i en virtut del que estableixen els articles 41 i següents, i disposició addicional cinquena de la Llei 3/1986, de 24 d'octubre, de Patrimoni de la Generalitat Valenciana, aquesta última en la redacció donada per la Llei 8/1995, de 29 de desembre, de la Generalitat Valenciana, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 4 de novembre de 1997,
  
DECRETE
  
Article 1
  
Desafectar de la Conselleria de Cultura, Educació i Ciència l'immoble situat al carrer de la Iglesia, número 13, de Granja de Rocamora.
  
Article 2
  
Cedir, pel termini de 20 anys a l'Ajuntament de Granja de Rocamora l'ús gratuït de l'immoble assenyalat, amb la condició que aquesta corporació municipal rehabilite l'immoble en el termini de dos anys i el destine a activitats de caràcter sociocultural, d'acord amb el projecte que amb aquesta finalitat redacte el tècnic competent, que serà tramés per a la supervisió a la Conselleria d'Economia, Hisenda i Administració Pública abans de l'inici de les obres.
  
Article 3
  
Una vegada transcorregut el termini de 20 anys assenyalat, l'immoble revertirà de ple dret a la Generalitat Valenciana.
  
Si l'immoble que es cedeix no es destina a l'ús previst durant el termini fixat o deixa de ser-ho posteriorment, es considerarà resolta la cessió i l'immoble revertirà a la Generalitat Valenciana.
  
Article 4
  
La cessió queda condicionada a l'acceptació per l'Ajuntament de Granja de Rocamora en el termini de dos mesos comptats des de la notificació d'aquest decret.
  
DISPOSICIÓ FINAL
  
La Conselleria d'Economia, Hisenda i Administració Pública durà a terme els tràmits necessaris per a fer efectiu el que disposa aquest decret.
  
València, 4 de novembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI